google/wiki40b huggingface dataset:
Temnosternus

Utseende

Middelsstore, brunlige trebukker. Dekkvingene er trukket ut til spisser bak.

Levevis

Som de fleste andre trebukker borer larvene i ved.

Utbredelse

Slekten er utbredt i Australia.
Théâtre Feydeau

Théâtre Feydeau er et tidligere teater i Paris som ble etablert i 1791. Det oppførte hovedsakelig italienske og franske operaer og komedier. Det var også et sted for operaparodi og mot slutten av 1700-tallet for såkalte revolusjons- og redningsoperaer.

Historie

Truppen ble grunnlagt den 26. januar 1789 under ledelse av Leonardo-Alexis Autier. Til å begynne med spilte truppen i Palais des Tuileries, men måtte forlate det i oktober på grunn av  revolusjonsuroligheter og flyttet da til Versaillespalasset. I 1790, før det kunne etablere seg i en egen bygning, opptrådte truppen i messehallene i Saint-Germain. 
Den 6. januar 1791 ble teateret i Rue Feydeau åpnet. Til å begynne med het det Théâtre de Monsieur, men etter at kong Louis XVI og hans familie ble fengslet endret det navn til Théâtre Français et Italien de la Rue Feydeau, og senere til Théâtre Français de la Rue Feydeau. Gaten er oppkalt etter Claude Henri Feydeau de Marville, som var generalløytnant for politiet i Paris fra 1740 til 1747.
Yeateret ble forsamlingssted for reaksjonen mor revolusjonen. Som mange andre teatere på denne tid ble det stengt flere ganger. Etter at det ble gjenåpnet den 2. april 1792 ble det tilet av de best likte teatre i Paris. Luigi Cherubinis opera Médée ble uroppført her i  1797. Fra 1798 opptrådte her den berømte skuespiller Talma. 
I 1829 ble den da forsømte og usikre bygningen stengt og revet.
Våre Duster

Våre Duster, eller Organ for Landsforbundet av Våre Duster, var en avisspalte, skapt, skrevet og tegnet av Kjell Aukrust. Avisspalten var starten på det som senere ble til Folk og fe og til slutt den fiktive avisen Flåklypa Tidende. Alle de kjente Aukrust-figurene fra Flåklypa ble «født» i «Våre Duster». De fleste figurene fra persongalleriet i Flåklypa Tidende fulgte senere med over til dukkefilmen Flåklypa Grand Prix.
Avisspalten Våre Duster (forkortet VD) gikk i hvert av de årlige 26 numrene av Mannskapsavisa (senere Forsvarets Forum). Spalten dukket første gang opp mandag 11. januar 1954. Avisspalten ble avsluttet i februar 1963 (nr 3). 
I den siste spalten med Våre Duster kunne man lese at redaktør Melvind Snerken direkte hadde fulgt Knut «Kupper'n» Johannesens legendariske 5 000 meter verdensrekord på Bislett i 1963. Snerken ble aldri seg selv igjen etterpå og måtte derfor avslutte avisspalten.
Clubiona phragmitis

Utseende

Clubiona phragmitis er en middelsstor, noe avlang edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Do Over

Premiss

Joel Larsen er en mann i midten av trettiårene som aldri fikk noe ut av livet sitt. Men når han gjennomgår en ulykke som involverer hans gale søster Cheryl og en hjertestarter, blir Joel sensasjonelt sendt tilbake til året 1980 - der han er fjorten år gammel, men med sine 2002-minner intakt. Når Joel skjønner at han blir nødt til å leve de tjueto siste årene sine om igjen får han først panikk, men etter at han skjønner at livet faktisk var bedre den gang, bestemmer han seg for å nyte det. Foreldrene er fremdeles gift, søsteren er ved (relativt) god mental helse, og han har sine to beste venner i deres beste alder. Og med litt flaks kan han kanskje forandre på den mer dystre fremtiden?
Extreme Engineering

Extreme Engineering er en dokumentar TV-serie som ble sendt Discovery Channel og Science Channel fra 2003 til 2011. Programmet omtaler fremtidige og pågående ingeniørvitenskapige prosjekter. Danny Foster var første programvert i seriens 4. sesong og har vært programvert siden 6. sesong
Adrian von Renteln

Bakgrunn

Adrian von Renteln var av baltertysk herkomst og hadde sine skoleår i Riga og Tartu innen han kom til Tyskland i 1917.

I Tyskland

Han studerte økonomi og rettsvitenskap i ved universitetene i Berlin og Rostock, og i februar 1924 ble han doktorpromovert til Dr. rer. pol. med et arbeid om Lettlands (Latvias) valuta.
Han sluttet seg i 1928 til NSDAP. I 1931 ble han utsett til leder for Hitlerjugend, men ble etterfulgt av Baldur von Schirach da han ble innvalgt i den tyske riksdagen i 1932.

Andre verdenskrig og videre skjebne

Under andre verdenskrig var von Renteln generalkommissar for det av Tyskland okkuperte Litauen der han forestod harde tiltak mot den jødiske befolkningen. Den 26. august 1941 beordret han overfør jødeghettoen i Kovno (Kaunas) at telefoner og telefonlinjer skulle fjernes, posttjenesten innstilles, broene over til ghettoen omringes og piggtrådgjerder legges ut for å hindre at folk hoppet i elven. Ordren forbød også jødene i Kovnoghettoen å bruke dører, vinduskarmer  eller hus til brensel. I 1943 var han implisert i ryddingen av Vilnaghettoen (nå: Vilnius), med deportasjon av 20.000 jøder til konsentrasjons- eller tilintetgjørelsesleirer, og utplyndring av ghettoen. 
Etter krigen ble han tatt til fange, sannsynligvis i Sovjetunionen, ble dømt til døden for krigsforbrytelser og forbrytelser mot menneskeligheten og ble henrettet ved hengning. 
Det har imidlertid også versert spekulasjoner om at von Renteln under en falsk identitet skal ha klart å flykte til Søramerika og levd der til sin død.
Ledestrålestyring

Ledestrålestyring er et relativt enkelt styresystem for missiler (engelsk: beam riding). På 1950-tallet ble det brukt retningsstyrte radiobølger som ledestråle (engelsk: localizer beam, directional beam), men moderne våpen bruker laser.
Ledestråler brukes også ved instrumentlanding med fly.

Prinsipp

Et lederstrålestyrt missil har fire mottakere med antenner som er rettet bakover, ofte en på hver vingespiss. Når missilet ligger midt i strålen er signalet like sterkt i alle fire mottakerne. Hvis signalet blir svakere i en av mottakerne, vil missilet svinge til motsatt hold for å holde seg midt i strålen. Fordelen med dette er at missilet ikke er avhengig av stråling eller ekko fra målet, og at det ikke er følsomt for elektroniske mottiltak. Ulempen er at skytteren må fange missilet med laserstrålen og holde strålen på målet helt til missilet treffer.
Cyclocephala lunulata

Utseende

En middelsstor (ca. 15 millimeter), avlang, blank, gulbrun hornbille, dekkvingene kan ha noen små, svarteflekker, eller dekkvinger og pronotum kan ha mer omfattende mørke tegninger.  Hodet er mørkt. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. De voksne billene kan ofte finnes på blomster av piggeple (Datura). Denne arten kommer ikke ofte til lys. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt fra New Mexico og Arizona i nord til Argentina i sør.
IKT-servicefag

IKT-servicefag er et programområde i videregående skole innen utdanningsprogrammet service og samferdsel. En som har bestått fagprøven blir IKT-servicemedarbeider.

Fagprøve

Fagprøven gjennomføres vanligvis innenfor et tidsrom inntil 5 arbeidsdager. Prøven skal foregå innenfor bedriftens ordinære arbeidstid. Prøven er praktisk og inneholder et planleggingsdel, en gjennomføringsdel, en dokumentasjonsdel og en egenvurderingsdel.

Skoler

I Oslo tilbys IKT-servicefag kun ved Kuben videregående skole. I Oppland fylke tilbys dette på Lillehammer og Dokka vdg. skole.
I Buskerud tilbys IKT-servicefag ved Kongsberg videregående skole og Åssiden vidregående skole.
Country Jewels

Country Jewels er et musikkalbum med Heidi Hauge, utgitt i 2004. Albumet lå 6 uker på VG-lista og endte med 7.-plass som beste plassering.
Alexis Bledel

Tidlig liv

Bledel ble født i Houston i Texas. Hennes far, Martin Bledel, er argentinsk, og hennes mor, Nanette ble født i Mexico av amerikanske foreldre. Alexis har en yngre bror, Eric David Bledel, som ble født i 1986. 
Bledels foreldre oppfordret henne til å prøve seg på teaterscenen i en alder av åtte, slik at hun skulle bli kvitt skyheten sin. Den lovende skuespillerinnen opptrådte deretter i en lokal produksjon av Our Town og The Wizard of Oz, før hun ble oppdaget på et kjøpesenter og gitt en jobb som modell.

Karriere

Bledel studerte på Page Parkes senter for modellarbeid og skuespill, og gikk ut med en grad innen film på New York Universitys Tisch School of the Arts, før hun fikk rollen som «Rory Gilmore» i Gilmore Girls. i 2002 ble hun stemt fram som en av de «heteste stjernene under 25» i ungdomsbladet Teen People. Blant hennes tidligste filmroller var en cameoopptreden i filmen Rushmore, som ble spilt inn i hjembyen hennes.
I 2000 begynte hun i serien Gilmore Girls, og siden har hun også hatt en del roller i filmer og musikkvideoer. I 2007 ble Gilmore Girls avsluttet.
I 2004 spilte Alexis i filmen Tuck Everlasting.
I 2005 spilet Alexis rollen som Lena Kaligaris sammen med Blake Lively (kjent fra Gossip Girl), America Ferrera (kjent fra Ugly betty) og Amber Tamblyn i filmen The Sisterhood of the Traveling Pants. Hun skal også spille samme rolle i The Sisterhood of the Traveling Pants 2.
I den første sesongen av Gilmore Girls ble det så mye kaffedrikking at Bledel ble lei. Bledel kan ikke fordra kaffe. Siden hennes rollefigur i Gilmore Girls, «Rory», elsker kaffe, må produsentene fylle koppen hennes med cola eller te for at det skal se troverdig ut.
Hun vokste opp med å snakke spansk, og lærte ikke engelsk før hun begynte på skolen. Mange ble overrasket da et spansk blad intervjuet henne og hun plutselig slo om til spansk. I en episode snakker Rory spansk, men her later Bledel som om hun ikke kan språket, og snakker gebrokkent.
Hun ble modell da hun var 14 år.
Siden 2017 har hun spilt i dramaserien The Handmaid's Tale.
Ramón Trigo (Uruguay)

Geografi

Byen ligger 155 km fra Tacuarembó og 45 km fra Melo.
True Blood (Sesong 4)

Den fjerde sesongen av TV-serien True Blood er på 12 episoder.
Sesongen hadde premiere 26. juni 2011, hvor handlingen foregår tolv og en halv måned etter hendelsene i sesong tre. Den er løst basert på den fjerde romanen i The Southern Vampire Mysteries serien, Dead to the World.
Sassenfjorden

Sassenfjorden er en fjord på Svalbard. Den ligger på Spitsbergen, innerst i Isfjorden. Den er rundt 15 km lang og går i øst-sørøstlig retning. På nordsida innerst i fjorden ligger fjellet Tempelet. Her snur fjorden mot nordøst og skifter navn til Tempelfjorden.
Nord for fjordmunningen, mellom Sassenfjorden og Billefjorden, ligger fuglereservatet Gåsøyane.
Betydningen av navnet er ikke sikker, men kan komme av et ord «sass», som skal bety «sluse», «bekken» eller «inngang fra sjøen», kanskje med henvisning til Sassenelvas munning.
Pohorje

Avgrensning

Pohorje grenser til Lavanttal-Alpene i nord og til Karavankene i vest, adskilt gjennom elvene Drava respektive Mislinja. Ved Celje i syd og Maribor i øst går Pohorje over i ulike bakkelandskap, som ikke lenger regnes til Alpene. Dette er Slovenske gorice (De slovenske åser) øst for Maribor og Posavsko hribovje (Sava-åsene) syd for Celje.
Estlands herrelandslag i ishockey

Estlands herrelandslag i ishockey representerer Estland i ishockey for herrer. Den første kampen ble spilt den 20. februar 1937 i Helsingfors, der de tapte 1-2 mot Finland.
Nicholl Head

Nicholl Head er en bratt, vestvendt ende på en rygg mellom Dogs Leg Fjord og Square Bay, på vestkysten av Graham Land i Antarktis. Den ble først kartlagt i 1936 av British Graham Land Expedition (BGLE) under John Rymills ledelse. Den ble kartlagt på nytt i 1948 av Falkland Islands Dependencies Survey (FIDS) og oppkalt etter Timothy M. Nicholl som var basesjef for FIDS ved Argentine Islands i 1948 og 1949.
Yomju

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 22 ri (landsby).
Verneområder i Trøndelag

Verneområder i Trøndelag er ei liste over naturverneområder, vernetype, vernedato og verneomfang (målt i dekar) som finnes i Trøndelag fylke. Lista er sortert alfabetisk innenfor hver kommune, mens kommunerekkefølgen er i henhold til kommunenumrene.

Noter

Flere av verneområdene går på tvers av kommunegrensene og opptrer derfor flere enn en gang i listen. Noen av verneområdene går også på tvers av fylkesgrensene og kan derfor opptre på andre fylkeslister enn denne. 
Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.
Kantonesisk opera

Kantonesisk opera (kinesisk: 廣東大戲), eller Yue-opera (粤剧, pinyin: Yuèjù, kantonesisk: Yuut Ket, Yale: yut6 kek6, peng’im: uak8 giat8), er en av de mange former for kinesisk opera.
Den kalles også Shengong-opera 神功戲 eller Stor-opera 大戲.
Like som alle versjoner av kinesisk opera er den en tradisjonell kinesisk kunstform, med musikk, sang, kampkunst, akrobatikk og skuespilling. 粵劇 (Yuèjù) må ikke forveksles med 越劇 (Yuèjù – skrives annerledes med kinesiske tegn, men uttales likt på standard kinesisk), som er provinsen Zhejiangs teaterform.
Kantonesisk opera blir først og fremst oppført i Guangzhou, Guangxi, Macao og Hongkong, men også blant oversjøisk-kinesere i Singapore, Malaysia, Thailand, Frankrike, Storbritannia, Nederland, og Tyskland.

Historie

De historiske røtter for den kantonesiske opera er gjenstand for drøfting. Men det er generell enighet om at den er en import fra lenger nord i Kina. Langsomt bredte kinesisk opera sørover, og sent på 1200-tallet, mot tampen av Song-dynastiets tid, var den blitt kjent i Guangdong. På 1100-tallet kjenner man at det i de offentlige teatrene i Hangzhou ble oppført fantes en teaterform som ble kalt «sørlig stil»/«sørlig drama» (kinesisk: 南戲 (kantonesisk: Naam⁴ hei³, Mandarin: Nánxì)) eller Narm hei. Hangzhou var den gang hovedstad for Song-Kina. Da mongolenes hærer invaderte, flyktet keiser Gong, kalt Zhào Xiǎn (趙顯), med hundretusener av Song-lojale kinesere inn i Guangdong-provinsen i 1276. Blant disse nykomlingene bar det også noen Narm hei-kunstnere fra nord. Med narm hei ble grunnlaget lagt for de første former for kantonesisk opera.
Mange av de operastykker innen genren som er populære enn i dag, som Den rosa hårnålen og Foryngelsen av den røde plommeblomst stammer fra Yuan-dynastiets tid.
Helt til inn i 1900-tallet ble alle kvinneroller fremført av menn.
Det spilles på kantonesisk‎ (og gjerne på Guangzhou-dialekten).
Blærekateter

Suprapubisk blærekateter

Suprapubisk kateter brukes i situasjoner der alminnelig blærekateter via uretra er uegnet.
Suprapubisk kateter føres inn i blæren med innstikksted gjennom huden nederst på buken, der blæren ligger like under overflaten. Kateteret legges inn i lokalbedøvelse.
Rottneros

Stamfrändemonumentet

I Rottneros står Stamfrändemonumentet, reist for å minnes de som innvandret til Värmland fra Finland og de som utvandret fra Värmland til Nord-Amerika. Monumentet er et relieff i granitt som forestiller Värmlands landskap, med inskripsjonen TILL HUGFÄSTANDE AV SAMBANDET MED STAMFRÄNDER VÄSTANHAVS OCH ÖSTANHAVS. En ørn av bronse sitter på toppen av monumentet. Både granittrelieffet og bronseørnen er lagd av den finske kunstneren Jussi Mäntynen og ble avduket 22. juni 1953.
Undenäs

Undenäs er et tettsted i Karlsborg kommune i Västra Götalands län i landskapet Västergötland i Sverige. Det ligger cirka 20 kilometer nordvest for Karlsborg. I 2010 hadde tettstedet 237 innbyggere.
The Wolverine

Om filmen

Filmen tar plass etter X-Men: The Last Stand (2006). Den hadde premiere på norske kinoer 26. juli 2013.

Handling

Etter hendelsene i X-Men: The Last Stand, reiser Logan (Hugh Jackman) til Japan, hvor han møter igjen en mystisk figur fra fortiden, og Logan oppdager at han aldri vil bli den samme igjen om han overlever denne kampen. Han blir presset ikke bare fysisk og psykisk, men han føler seg også for første gang sårbar. Logan sliter med traumer fra fortiden som han desperat prøver å flykte fra, møter på et dødelig samuraisverd, og faller for Mariko, en japansk kvinne han ender opp med å beskytte fra både kjente og ukjente fiender grunnet arvegodset hun får etter bestefaren.
Lzja

Lzja (russisk: Лжа; latvisk: Ludza) er en elv i Latvia og i Pskov oblast i Russland, og en av sideelvene til Utroja fra høyre. Elven er 156 kilometer lang, og har et nedbørfelt på 1 570 km². Elven har en middelvannføring på 10,5 m³/s, målt 9 kilometer fra munningen.
Lzjas største sideelv er Innitsa, fra høyre.
Lzja springer ut i Latvia fra den lille innsjøen Lielays-Ludzas, som ligger ved Madonas. Elven renner nordover gjennom et myrlendt landskap, og etter 25 kilometer krysser den grensen og går inn i Russland. Elven renner relativt raskt gjennom skogkledde og myrlendte bredder. Lzja munner ut i Utroja ved en jernbanestasjon langs jernbanen mellom Ostrov og Rēzekne.
Marinens Sanitetsoffisersforening

Marinens Sanitetsoffisersforening (MSOF) ble første gang etablert i 1925. Foreningen ble gjenopprettet i 2006. Marinens Sanitetsoffisersforening er en selvstendig frivillig organisasjon tilsluttet Sjømilitære Samfund. Foreningens formål er å oppgradere og videreutvikle medlemmenes faglige kunnskaper og å stimulere til forskning innen marinesanitet. Foreningen skal etablere et nettverk av og for Marinens sanitetsoffiserer i og utenfor tjeneste gjennom selskapelig samvær å styrke samholdet og kontaktet mellom gruppens medlemmer samt å ivareta sanitetsoffiserenes interesser.
Eskobar

Eskobar er et pop/rock-band fra Sverige. Gruppen består av Daniel Bellqvist (vokalist), Frederik Zäll (gitar) og Robert Birming (trommer). Bandet kommer fra en liten by som heter Åkersberga som ligger nord for Stockholm.
Bandet ble opprettet under navnet Fish or Fantasy, og da var også sangeren Staffan Atling med i gruppen. Atling gikk på samme skole som resten av bandet, og det var der de traff han. Den nåværende vokalisten, Daniel Bellqvist spilte da bass.
På starten av 2000-tallet ga de ut Someone New sammen med Heather Nova, som ble en stor hit. Den fjerde platen de slapp ut, ga de ut på sitt eget plateselskap, Gibulshi records.
Bandet deltok også i den svenske Melodifestivalen 2008 med låten Hallelujah New World, som havnet på åttendeplass i finalen i delfinalen i Linköping.
Mohammed Naguib

Bakgrunn

Mohammed Naguib var sønn av en egryptisk far og sudanesisk mor. Ha nvar født i Khartoum i det som nå er Sudan - som swb gang var forent med Efypt i samme britiske koloni.

Etter fratreden

Naguib måtte fratre den 14. november 1954, og ble så på grunn av angivelig viten om det planlagte attentat satt i husarrest. 
I 1971, etter Nassers død, ble husarresten opphevet av president Anwar as-Sadat og Naguib fullstendig rehabilitert.
Mohammed Naguib døde den 28. august 1984 i Kairo. Han ble begravet med militære æresbevisninger i nærvær av statssjef Hosni Mubarak. En stadsjon på undergrunnsbanen i Kairo er oppkalt etter ham.
Xingzi

Xingzi (kinesisk: 星子县; pinyin: Xīngzǐ Xiàn) er et fylke i provinsen Jiangxi i Folkerepublikken Kina. Det ligger innen byprefekturet Jiujiang.
I 1999 hadde fylket et folketall på 227 301 innbyggere.

Kulturminner

Guanyinbroen (Guanyin qiao, 观音桥) fra Songdynastiets tid, Hvite hjort-grotte-akademiet – Bailudong-akademiet – (Bailu shuyuan, 白鹿书院) og Xiufeng-klippeinnskriftene (Xiufeng moya, 秀峰摩崖) står på Folkerepublikken Kinas liste over kulturminner.
Theme Hospital

Grensesnitt

Grensesnittet er basert på businessimulator-sjangeren. Man bygger rom og plasserer objekter og personer ved hjelp av musen. Spillet har en oversiktlig meny nederst i grensesnittet, hvor man kan klikke seg inn på menyer for å håndtere økonomiske og administrative aspekter ved spillet.

Konsept

Spillet dreier seg om å kjøpe og plassere ulike rom i sitt eget sykehus og ansette leger, sykepleiere, vaktmestre og resepsjonister for å betjene sykehuset på best mulig måte. Noen rom er nødvendige for driften av sykehuset, mens andre rom for eksempel bistår i å stille bedre diagnoser på pasientene.
Pasienter velger sykehus basert på sykehusets omdømme og pris for behandling. Omdømmet påvirkes av hvor flink man er å drifte sykehuset. Man må sørge for å behandle pasientene på best mulig måte, utdanne spesialister og samtidig håndtere den økonomiske biten. Underveis bryter det ut epidemier, luftambulansen kommer med akutt skadede/syke pasienter, jordskjelv ødelegger maskiner og inventar, og personalet begynner å mase om lønnspålegg.
Hvert brett har ulike hovedoppdrag. Det kan for eksempel være å tjene en viss mengde med penger, kurere 200 pasienter, unngå dødsfall, eller oppnå best mulig omdømme. Om man fullfører oppdraget, avanserer man til neste brett.

Sykdommer

Pasientene som besøker sykehuset i spillet, har mange merkelige sykdommer. Sykdommene må kartlegges, og man må hele tiden finne nye sammenhenger mellom symptomer og behandling for å kunne stille nye diagnoser. Om man ikke klarer å kurere en pasient, eller gir pasienten feil behandling/kur, kan man risikere å drepe pasienten. Ved hjelp av forskningsavdelingen i sykehuset utvikler man utstyr, medisiner og behandlingsmetoder gjennom å undersøke pasienter og bevilge penger til forskning. Spillets humoristiske undertone kommer til syne når spilleren må behandle pasienter med sykdommer som «Spare Ribs», «Broken Heart», «Transparency» og «Chronic Nosehair»,

Etterfølgere

Det finnes ingen offisielle etterfølgere av spillet, men det jobbes med å lage en uoffisiell klone av Theme Hospital. Denne klonen kjennes både som «OpenTH» og «CorsixTH». I skrivende stund (04/07-2011) finnes CorsixTH ikke i en stabil utgave, men beta7 kan lastes ned herifra
Blake Griffin

Collegekarriere

Blake Griffin spilte for University of Oklahoma i to år før han kom til NBA. Der spilte han totalt 68 kamper disse sesongene. Griffin ga i gjennomsnitt 2,1 målgivende pasninger per kamp, stjal ballen i gjennomsnitt 1,1 ganger ganger per kamp, blokkerte i gjennomsnitt ett skudd per kamp og scoret i gjennomsnitt 18,8 poeng per kamp.

Los Angeles Clippers

Blake Griffin spiller nå for basketballaget Los Angeles Clippers. Han ble trukket opp av klubben som den første spileren i første opptaksrunde i draftet i 2009, og har spilt der siden.
Like før 2009-2010-sesongen skadet Griffin seg, og spilte derfor ikke en eneste kamp i seriespillet eller sluttspillet det året, derfor ble han regnet som nykommer nok en gang da 2010-2011-sesongen startet.
The Tussauds Group

The Tussauds Group er et britisk selskap innenfor fornøyelsesnæringen. I tillegg til virksomheten er de også til stede i fem andre land.

Historie

Fra 1900 til 1977 var Madame Tussauds selskapets viktigste inntektskilde. Dette endret seg da selskapet ble kjøpt opp av S. Pearson and Son, nå Pearson PLC, i 1978. Pearson eide Chessington Zoo, nå Chessington World of Adventures og gjorde parken til en Tussauds-attraksjon. Samme år kjøpte selskapet Warwick Castle. 
Flere mindre anskaffelser fulgte, og i 1990 ble Alton Towers kjøpt for 60 millioner pund. I 1998 solgte selskapet sin andel i Port Adventura, og kjøpte Thorpe Park. Samme år ble selskapet kjøpt opp av Charterhouse Development Capital. 
I 2000 ble pariserhjulet London Eye åpnet, og i 2001 gjorde selskapet sitt hittil siste store innkjøp, Heide Park i Tyskland. 
2000 saw the launch of the London Eye, managed by Tussauds.
I 2005 ble selskapet solgt til Dubai International Capital for 800 millioner pund.